###### ÅRSBERETNINGER FRA DSKMS ARBEJDSGRUPPER, UDVALG OG REPRÆSENTANTER 2021/22

Grundet kort varslingsfrist fra DSKMs sekretær i forbindelse med indsendelse af årsberetninger vil dette dokument løbende opdateres med flere beretninger og fremsendes til medlemmerne.

**DSKM UDDANNELSESUDVALG** ved formand Lise Tornvig Erikstrup

Beretning fra uddannelsesudvalget til DSKM’s generalforsamling den 18. marts 2022:

Udvalget har i 2021/2022 bestået af:

Lise Tornvig Erikstrup (formand/hovedkursusleder)

Marc Trunjer Nielsen

Kristina Melbardis Jørgensen

Sofie Skovmand Rasmussen

Thomas Greve, bestyrelsesrepræsentant

Barbara Holzknecht, udpeget repræsentant for Videreuddannelsesregion Øst

Kasper Klein, udpeget repræsentant for Videreuddannelsesregion Syd

Marianne Kragh Thomsen, udpeget repræsentant for Videreuddannelsesregion Nord

Uddannelsesudvalget har i 2021/2022 afholdt tre møder og derudover haft e-mailkorrespondance efter behov. Alle møderne har grundet COVID-19 været afholdt virtuelt.

Uddannelsesudvalget har i 2021/2022 stået for at afholde tre specialespecifikke kurser:

* Kursus i molekylærbiologi (4 dage).
Afholdt den 8.-11. juni 2021. Aarhus Universitetshospital
Delkursusledere: Pernille Kræmer Schachsen og Thomas Greve
* Kursus i bioinformatik (3 dage).
Afholdt den 5.-7. oktober 2021. Aarhus Universitetshospital.
Delkursusledere: Mette Pinholt og Niels Nørskov-Lauritsen
* Kursets navn: Kursus i epidemiologi (3 dage)
Afholdt den 24.1.2022 – 26.1.2022. Online kursus.
Delkursusleder: Kirstine Kobberøe Søgaard og Søren Paaske Johnsen

Alle kurserne har fået en rigtig god evaluering og uddannelsesudvalget vil gerne takke delkursuslederne for deres store engagement med kursernes forberedelse, afholdelse og efterbearbejdelse. Grundet øget smittetal med SARS-CoV-2 blev kurset i epidemiologi kort før afholdelse konverteret til et virtuelt kursus. Uddannelsesudvalget vil gerne sige tak til alle delkursuslederne for deres fleksibilitet og for det ekstra arbejde dette har medført i forbindelse med afholdelse af kurset.

For 2022 er der planlagt yderligere et specialespecifikt kursus:

* Kursus i klinisk virologi og serologi (3 dage)
Afholdes den 12.– 14.9.2022. Statens Serum Institut
Delkursusleder: Kristina Træholt Franck og Lene Nielsen

Budgettet til afholdelse af de specialespecifikke kurser i 2022 er godkendt af Sundhedsstyrelsen uden beskæring. Dermed er budgetrammen for kurserne i 2022 138.886 kr.

Uddannelsesudvalget udsendte i sommeren 2021 i sommeren 2021 et spørgeskema til alle uddannelseslæger i klinisk mikrobiologi med henblik på at evaluere brugen af kompetencevurderingsredskaberne. Resultaterne fra denne spørgeskemaundersøgelse vil blive fremvist på DSKMs årsmøde. Overordnet er kompetencevurderingsredskaberne godt implementeret på alle afdelinger og kompetencevurderingsredskaberne vurderes af uddannelseslægerne som værdifulde, men der er enighed om at skalaen vi anvender skal genovervejes. Derfor påbegyndes nu en mindre revision af de 9 kompetencevurderingsredskaber.

Sundhedsstyrelsen har i forbindelse med den pågående revision af den lægelige videreuddannelse nedsat en underarbejdsgruppe A under arbejdsgruppe 2 vedrørende specialestruktur. Underarbejdsgruppe A skal se nærmere på fællesområder og specialestruktur for klinisk mikrobiologi, klinisk immunologi, klinisk genetik, klinisk biokemi og patologisk anatomi og cytologi. Som overordnet opgave anmodes underarbejdsgruppen om at vurdere, om der til fremtidens sundhedsvæsen er behov for at omorganisere speciallægeuddannelserne og/eller speciale-strukturen for de laboratoriemedicinske specialer. Uddannelsesudvalget og DSKM er repræsenteret i denne tværfaglige sparringsgruppe med henholdsvis formanden for uddannelsesudvalget Lise Tornvig Erikstrup og bestyrelsesmedlem Ulrich Stab Jensen. Der forventes afholdt tre møder i underarbejdsgruppen i perioden november 2021 – maj 2022.

Uddannelsesudvalget har i 2021/2022 behandlet én dispensationsansøgning med godkendelse af et erstatningsprogram.

På uddannelsesudvalgets vegne

Lise Tornvig Erikstrup, Uddannelsesudvalgets formand

**DSKM INSPEKTORER** ved tovholder, Marianne Kragh Thomsen

Inspektorerne har ikke haft aflagt besøg siden sidste generalforsamling.

Sundhedsstyrelsen (SST) meddelte primo 2020 antallet af inspektorbesøg reduceret, og siden har besøgene pga. COVID-19 reelt været sat på pause. De seneste besøg er således afholdt i efteråret 2019. Dermed er en opstået en pukkel af besøg, som ikke er afholdt som tiltænkt (rutinebesøg afholdes som udgangspunkt hvert 4. år).

For nyligt har SST’s inspektorkontor imidlertid meldt ud, at man ønsker, at der igen sættes gang i inspektorbesøgene i Klinisk Mikrobiologi.

Konkret ønsker SST, at der i løbet af 2022 gennemføres inspektorbesøg på følgende afdelinger:

* KMA Slagelse
* KMA Amager og Hvidovre Hospital
* KMA Sygehus Lillebælt, Vejle
* KMA Aarhus Universitetshospital
* KMA Aalborg Universitetshospital
* Esbjerg (flere specialer)
* KMA Herlev og Gentofte Hospital (efteråret 2022).

I 2023: Besøg på KMA RH og på SSI.

I 2024: Besøg på KMA OUH.

I 2022 sker følgende ændringer i inspektorgruppen:

Ina Sleimann Petersen er med virkning fra efteråret 2021 stoppet som inspektor.

Marianne Kragh Thomsen stopper som inspektor, og der vil på generalforsamling blive indstillet en afløser.

SST har udtrykt ønske om at få udpeget to juniorinspektorer fra hver af de 3 videreuddannelsesregioner.

Med venlig hilsen

Sara Thønnings (Juniorinspektor, Videreuddannelsesregion Øst)

Valeria Stanislavovna Antsupova (Videreuddannelsesregion Øst)

Nanna Skaarup Andersen (Juniorinspektor, Videreuddannelsesregion Syd)

Ea Marmolin (Videreuddannelsesregion Syd)

Kasper Klein (Videreuddannelsesregion Syd)

Lisbeth Lützen (Videreuddannelsesregion Syd)

Kasper Kjersgaard Mortensen (Juniorinspektor, Videreuddannelsesregion Nord)

Jurgita Samulioniené (Videreuddannelsesregion Nord)

Marianne Kragh Thomsen (Videreuddannelsesregion Nord)

###### Arbejdsgrupper

**BAKTERIÆMI – BAKT** ved Kirstine Kobberøe Søgaard

Det har været et stille år grundet COVID-19. Der er afholdt et møde hvor gruppen har fået ny formand, Kirstine Kobberøe Søgaard.

**DANRES** ved Barbara Holzknecht

DANRES: Der blev afholdt et virtuelt DANRES-møde, den 18.05.2021 med følgende punkter: 1. *Candida auris* i Danmark; 2. Overvågning af *S. aureus* bakteriæmier og MRSA i 2020; 3. Overvågning af CPO, VRE og ESBL; 4. Danske CPO udbrud i 2020; 5. CPO– kloak fænomen; 6. Antibiotikaforbrug i 2020; 7. Antibiotikaresistens i 2020.

**DANRES-M** ved Barbara Holzknecht

DANRES-M har i 2021 afholdt fire virtuelle møder. Der har været god tilslutning til møderne og der er derfor besluttet at flertallet af møderne også i fremtiden afholdes virtuelt. DANRES-M gruppen vil mødes fysisk én gang årligt ifm. DANRES-mødet. I 2021 er der på møderne bl.a. gennemgået EUCAST/NordicASTs brydepunktsændringer, KMAernes resultater i EQA-programmer NEQAS og EARS-Net og behovet for revision af DSKMs anbefalinger for ”Antibiotikabehandling af infektion med carbapenemase-producerende Enterobacterales (CPE)” som er igangsat. SSI har igangsat en EQA for de danske KMAer med vancomycin- og linezolid-resistente enterokokker.

DANRES-M har i 2021 indsendt høringssvar på EUCASTs Generel Consultations: ”EUCAST breakpoints for 5 important anaerobic species”. Høringssvarene og EUCASTs kommentarer kan læses på <https://www.eucast.org/publications_and_documents/consultations/>.

I samarbejde med Dansk Infektionspædiatrisk Selskab blev der indsendt en børnedoseringstabel over de i Danmark hyppigt brugte antibiotika/-doseringer til EUCAST som i samarbejde med det europæiske pædiatriske selskab er i gang med at lave en pædiatrisk doseringstabel.

**ENDOCARDITIS** ved Jens Jørgen Christensen og Claus Moser

Det forløbne år har været stille omkring endokarditarbejdsgruppen pga SARS-CoV-2 pandemien.

1. Den Nationale Behandlingsvejledning er uændret da der var enighed om at, der ikke var afgørende nye observationer, som nødvendiggjorde en opdatering.
2. Det nationale kliniske randomiserede ASTERIx studie (Antibiotics vs. Surgical ThERapy for Infective endocarditis) om tidlig klapkirurgi ved infektiøs endokardit begyndte inklusion af patienter fra efteråret 2021.
3. Det ligeledes nationale kliniske randomiserede endokarditstudie om kortere antibiotikabehandlinger (POET II) fortsætter.
4. Det ’8. Videnskabelige nationale møde om Infektiøs Endokarditis’ i samarbejde med Dansk Cardiologisk Selskab og Dansk Selskab for Infektionsmedicin og DSKM blev afholdt virtuelt 22. september fra Skejby med mange gode indslag.

For 2022 ser det mere lovende ud med fysisk deltagelse ved kongresser og genoptagelse af ISCVID (International Society for Cardiovascular Infectious Diseases) biannual møder, denne gang i Barcelona 18.-20. juni 2022 og en keynote lecture af José Miro både til ECCMID i Lissabon 23.-26. april 2022 og ved EUROBIOFILMS på Mallorca 31. august – 3. september 2022.

**KLINISK PARASITOLOGI – PARASIT** ved Gitte Nyvang Hartmeyer

Arbejdet har stået stille grundet COVID-19.

**KLINISK VIROLOGI** ved Lene Nielsen

Der har været 2 møder i gruppen siden marts 21, et den 5. november på DSKM årsmøde i Odense og et på Slagelse KMA 8. februar. Mødet den 8. februar var et blandet online og fysisk møde.

Af emner på de 2 møder kan nævnes: Erfaring med SARS-CoV-2 diagnostik på KMA-erne; Erfaring fra Herlev KMA med Hologic TMA kit til diagnostik af SARS-CoV-2; Highlight fra ESCV ; Enterovirus overvågning specielt mhp D68 , samarbejde mellem Århus og SSI; Typning af RSV på SSI; Erfaring med de levende influenza vacciner; Case diskussion; Erfaring i hovedstadsregionen med rundsendelse af cases, diskussion om, vi skal udvide rundsendelse af virologisk case til hele landet og hvordan vi skal gribe det an.

På mødet den 8-2 blev det besluttet at gå videre med rundsendelse af virologiske case blandt alle kursister i hoveduddannelse. Alex Yde Nielsen og Marianne Kragh Thomsen er tovholdere på dette projekt.

**MDS-GRUPPEN** ved Marianne Kragh Thomsen

Der har det sidste års tid ikke været møde-aktivitet i MDS-kodegruppen. Den relativt beskedne aktivitet, der har været, har kunnet klares pr. mail og størstedelen har været COVID-19-relateret.

**MOLNET** ved Marianne Nielsine Skov

MolNet fungerer primært som et uformelt e-mail-baseret forum, hvor man kan spørge hinanden om råd vedr. forskellige molekylærbiologiske problemstillinger, spørge til erfaringer med diverse kit, efterlyse positivt prøvemateriale eller lignende. I løbet af 2021 blev der ligesom de tidligere år udvekslet en mængde e-mails med forskellige spørgsmål/problemer. Ikke overraskende fyldte de forskellige bølger af SARS-CoV-2 mest i disse mails; spørgsmål om de bedste metoder/apparatur til detektion af de nye varianter, udveksling af positivt prøvemateriale med de nye varianter, lån/udveksling af reagenser, tilbud om at overtage kit og apparatur m.m. Der blev dog også skrevet sammen om f.eks. overførsel af resultater til MADS fra HIV-påvisning på Cobas 6800, undersøgelse af CMV i spyt fra børn, problemer med at oprense DNA fra *Propionibacterium avium* m.m.

I august 2021 afholdt MolNet tre online netværks-temaformiddage omkring SARS-CoV-2 påvisning og sekventering inkl. bioinformatik. Alle fra DSKM havde mulighed for at deltage og der blev udvekslet mange nyttige informationer og ikke mindst gav temaformiddagene mulighed for, at de mange bioinformatikere, der heldigvis er begyndt at arbejde på de klinisk mikrobiologiske afdelinger, fik lejlighed til at ”mødes”.

I 2015 etablerede netværket en ad hoc arbejdsgruppe mhp. at få udarbejdet et udkast til en håndbog til validering/verifikation af molekylærbiologiske undersøgelser (primært PCR) med udgangspunkt i ISO 15189 standarden. Den 29. januar 2020 blev arbejdsgruppens håndbog sendt til kommentering hos de KMA’er, der har deltaget i arbejdsgruppen. Afdelingerne fik to måneder til at læse og kommentere på udkastet, men så kom pandemien og arbejdet gik derfor helt i stå. I efteråret 2021 fik arbejdsgruppen dog igen holdt møde. Coronapandemien har med krav om nye metoder givet os værdifuld viden om og erfaringer med validering/verificering af metoder, og disse erfaringer har gjort det nødvendigt at revidere vores oprindelige udkast. I skrivende stund arbejdes der kraftigt på at få færdiggjort et udkast som igen kan blive sendt ud til kommentering. Herefter er det planen, at arbejdsgruppen integrerer de indkomne rettelsesforslag, så håndbogen kan blive sendt til DSKM’s bestyrelse, hvorefter håndbogen via DSKM kan blive sendt til kommentering på alle KMA’er.

**NGS NEXT GENERATION SEQUENCING** ved Michael Kemp

Arbejdsgruppen har i 2021 fået plads på DSKMs hjemmeside med kommissorium, mødeprogrammer, abstracts, mv.

Der har været en enkelt udskiftning i styregruppen, idet Paal Skytt Andersen er trådt ud og Anders Rhod Larsen, SSI, er trådt ind i styregruppen. Velkommen til Anders. Henrik Westh, Hvidovre Hospital, og Michael Kemp, Region Sjælland, fortsætter i styregruppen.

Arbejdsgruppen afholdt et enkelt møde i 2021. Mødet blev afholdt fysisk på Slagelse Sygehus og via zoom. Mødet sigtede mod at præsentere status i Danmark for anvendelse af NGS i klinisk mikrobiologi. Alle danske klinisk mikrobiologiske afdelinger, inklusiv Statens Serum Institut, blev inviteret til at holde indlæg, der kunne beskrive dette. I alt deltog SSI med fem indslag, Region Sjælland med to og Rigshospitalet med et. Et indlæg var fra SSI og Region Sjælland i fællesskab. Hvidovre Hospital, som normalt har meget nyt at fortælle, fremlagde status for NGS på deres afdeling på DSKMs årsmøde i stedet for på NGS mødet. Mødet var åbent for alle interesserede.

Mødet var opdelt i tre emner: Metoder, Sars-CoV-2 samt Diagnostik og overvågning. For titler, oplægsholdere og abstracts henvises til DSKMs hjemmeside. Der var stor mødedeltagelse, både fysisk og via zoom.

Styregruppen ser frem til fortsat arbejde i 2022.

**TARMBAKT** ved Jørgen Engberg

DSKMs arbejdsgruppe for tarmbakteriologisk diagnostik (TARMBAKT), Jørgen Engberg på vegne af Hanne Marie Holt, Lars Lemming, Anne Line Østergaard Engsbro, Hans Linde Nielsen, Bente Olesen & Flemming Scheutz. Arbejdsgruppen har på grund af corona kun afholdt ét netværksmøde og har valgt at udskyde TARMBAKT årsmøde til juni, 2022 på SSI, som også står for det faglige program. Mødeemner opslås på selskabets hjemmeside.

**YNGRE KLINISKE MIKROBIOLOGER** ved Anne Haglund/ Anne Brun Hesselvig

De forandringer i vores hverdag, som Covid-19 har ført med sig, har også gjort at vi i YKM er blevet mere opmærksomme på de udfordringer, som vores speciale møder i hverdagen.

Det sidste år har vi derfor blandt andet arbejdet på følgende tiltag i YKM:

1. Strategi for specialet. I YKM har vi brugt tid på at diskutere vores speciales fremtid. Vi savner en overordnet strategi for specialet, og vi synes ikke at DSKM har brugt muligheden under pandemien til at synliggøre specialet. Vi har arbejdet med emnet i plenum, sammen med de andre medlemmer af YKM, primært online. Derudover har alle de ledende overlæger bidraget med deres tanker om specialet og fremtiden. Vi gjorde opmærksomme på dette på årsmødet i november, hvilket førte til nogen diskussion i selskabet. Vi håber på at det medfører at der kommer mere fokus på emnet, og gerne at det udmunder sig i konkrete tiltag.
2. Bedre samarbejde på tværs af regionerne. HU lægerne mødes til alle kurserne, og der er blevet oprettet et virtuelt forum på Keybase, som alle er velkomne i. Forummet er blevet brugt til at få svar på kliniske problemstillinger, ofte problemstillinger som i nogen grad har hastet. Samarbejdet blandet YKMs medlemmer opleves som rigtig godt, og det gør det nemt at række ud og hjælpe hinanden.
3. Forskning. Vi har afholdt to online forskningseftermiddage med oplæg om flåtbårne infektioner og ortopædkirurgiske infektioner samt kroniske sår. Der er planlagt forskningsdag i foråret, hvor alle er velkomne. Der vil være oplæg med nye og afsluttede projekter såvel som keynote speakers. Det er YKMs ønske at forskningsforummet kan bruges til at pitche og udvikle idéer, øve oplæg og få udbredt viden om hvilke projekter der pågår i de forskellige regioner.
4. Uddannelsesdag for I-læger. Denne dag blev i 2021 afholdt virtuelt, som en eftermiddagssession. Der var fortsat flot fremmøde, og vi er meget glade for den opbakning som bliver udvist, fra både afdelingerne samt I-lægerne. Uddannelsesdagen for 2022 er ved at blive planlagt, og vi forventer at afholde den med fysisk fremmøde.
5. Mentorordning. Tidligere er der blevet arbejdet en del med at oprette en mentorordning, så de yngste/nye HU læger kan tilbydes en ældre ”makker” indenfor specialet. Lige nu pågår diskussion om det skal via uddannelsesudvalget, eller vi selv skal starte op.
6. Ændring af YKMs sammensætning. Vi har ændret sammensætningen af bestyrelsen fra kun formand og sekretær til formand, næstformand, sekretær og menige medlemmer. Dette er sket for at få en bredere repræsentation, gerne fra alle uddannelsesregioner, men også på alle uddannelsesniveauer. Derudover har vi diskuteret, men endnu ikke arbejdet med, om YKM skal have en mere regelret beskrivelse af hvem vi er, vores sammensætning, valg etc.

Til sidst skal lyde en stor tak til alle de der gennem de sidste år har bidraget til et aktivt og godt miljø i og udenfor YKM regi. Det er meget værdsat, og vi ser frem til et fortsat godt samarbejde.

På vegne af YKMs bestyrelse

Anne Haglund (afgående formand) / Anne Brun Hesselvig (ny formand)

###### Udvalg og repræsentanter

EUCAST AFST SUBCOMMITTEE ON ANTIFUNGAL SUSCEPTIBILITY TESTING ved Maiken Cavling Arendrup

Fra ESCMID Yearbook.

The AFST subcommittee of the European Committee on Antimicrobial Susceptibility Testing (EUCAST)

www.eucast.org

Antifungal Susceptibility Testing Subcommittee (AFST) 1 Jan – 1 Dec 2021

The AFST continued with their work on breakpoints and methods for antifungal agents. Due to the COVID-19 shut-down, AFST General Subcommittee held the annual meeting on 4th May as a teleconference and the steering committee of the AFST Subcommittee held half day online meetings on 2nd March, 16th April, 12th May, 2nd and 3rd June, 20th July, and 8th and 10th September.

The EUCAST AFST Steering committee has had the following members:

Steering committee

Chairperson Maiken C Arendrup, Steering Committee (Denmark)

Scientific Secretary Jesús Guinea-Ortega (Spain)

Clinical Data Coordinator Joseph Meletiadis (Greece)

EUCAST Steering Committee Representative Gunnar Kahlmeter (Sweden)

NAC representative S Arikan-Akdagli (Turkey)

NAC Representative Konrad Muehlethaler (Switzerland) replaced Nathalie Friberg (Finland) in the spring

The following have occurred during the contract period.

* The Itraconazole rational document v3.0 has been released. In this version, the Aspergillus and Candida rational documents have been combined into a single document and MIC distribution tables updated with more information on Candida spp. and Aspergillus spp. and new information on Trichophyton spp.
* The mould method document E.Def 9.4 has been finalised and will be released when finally approved by the EUCAST SC. In this version the following has been added:
	+ Validation of Spectrophotometer MIC readings against Aspergillus fumigatus sensu stricto (PMID: 27793736; 33020164; 34748019).
	+ Further details on methodology for echinocandin MEC setting against Aspergillus spp. based on a previous multicentre validation (PMID: 32330938).
* The BP and ECOFF document v3.0 has been finalised and will be released when finally approved by the EUCAST SC. In this version new and revised ECOFFs for itraconazole against Candida and Aspergillus have been added and the former T. interdigitale tECOFFs have been restricted to T. indotineae following the taxonomic revision of the T. interdigitale/T. mentagrophytes species complex.
* The QC document v 5.1 has been finalised and will be released when finally approved by the EUCAST SC. In this version the strain name for the T. interdigitale SSI-9363 has been changed to T. indotineae SSI-9363 to accommodate the revised taxonomy for the T. interdigitale/T. mentagrophytes species complex.

The AFST is undertaking the following activities during the report period:

* Developing and validating a modified reference method for susceptibility testing of the new agent rezafungin against Candida. Due to a high potency and propensity to bind to plastic an unacceptable MIC variation is observed with the standard method.
* Finalising a new agar screening method for echinocandin resistant Aspergillus isolates to be integrated in the E.Def 10.1 mould procedure (now E.Def 10.2).
* Reviewing and updating the Anidulafungin and Isavuconazole rational documents based upon new MIC distributions.
* Examining different plastic plates types and brands used for broth microdilution susceptibility testing (potential for drug adherence) and options for minimising such binding.
* Working on alternative MIC methods for echinocandin testing of Aspergillus and of validating spectrophotometer reading MICs against Aspergillus.
* Working on an agar screening method for terbinafine testing of Trichophyton spp.
* Determination of in vitro PK/PD breakpoints for azoles and non-albicans Candida spp.

Publications from the EUCAST Antifungal Susceptibility Testing Subcommittee

1. Beredaki MI, Arendrup MC, Mouton JW, Meletiadis J. In-vitro pharmacokinetic/pharmacodynamic model data suggest a potential role of new formulations of posaconazole against Candida krusei but not Candida glabrata infections. Int J Antimicrob Agents. 2021 Mar;57(3):106291.
2. Maiken Arendrup; Karin Meinike Jørgensen; Nicolien Hanemaaijer; Paul Verweij. ISO standard 20776-1 or serial 2-fold dilution for antifungal susceptibility plate preparation that is the question! Journal of Antimicrobial Chemotherapy. 2021; 76: 1793–1799.
3. Maria Siopi, Maiken Arendrup, David Perlin, Spyros Pournaras, and Joseph Meletiadis Comparative pharmacodynamics of echinocandins against Aspergillus fumigatus using an in vitro pharmacokinetic/pharmacodynamic model that correlates with clinical response to caspofungin therapy: Is there a place for dose optimization? Antimicrob Agents Chemother. 2021 Mar 18;65(4):e01618-20.
4. Maria-Ioanna Beredaki, Maiken Cavling Arendrup, David Andes, Johan W. Mouton, Joseph Meletiadis. The role of new posaconazole formulations in the treatment of Candida albicans infections: Data from an in vitro pharmacokinetic-pharmacodynamic model. Antimicrob Agents Chemother. 2021; Mar 18;65(4):e01292-20.
5. Karen Marie Thyssen Astvad, Karin Meinike Jørgensen, Rasmus Krøger Hare, Raluca Datcu\*, Maiken Cavling Arendrup. Olorofim susceptibility testing of 1423 Danish mould isolates 2018-2019 confirms uniform and broad-spectrum activity. Antimicrob Agents Chemother. 2021; 65:e01527-20.
6. Maiken Cavling Arendrup, Gunnar Kahlmeter, Jesus Guinea, Joseph Meletiadis, and the Subcommittee on Antifungal Susceptibility Testing (AFST) of the ESCMID European Committee for Antimicrobial Susceptibility Testing (EUCAST). How to: perform antifungal susceptibility testing of microconidia-forming dermatophytes following the new reference EUCAST method E.Def 11.0, exemplified by Trichophyton. Clin Microbiol Infect. 2021 Jan;27(1):55-60.
7. Serrano-Lobo J, Gómez A, Muñoz P, Escribano P, Guinea J. Spectrophotometric azole and amphotericin B MIC readings against Aspergillus fumigatus sensu lato using the EUCAST 9.3.2 methodology. Are ≥90 and ≥95% fungal growth inhibition endpoints equally suitable? Med Mycol. 2021 Dec 8;60(1):myab072.
8. Mesquida A, Díaz-García J, Sánchez-Carrillo C, Muñoz P, Escribano P, Guinea J. In vitro activity of ibrexafungerp against Candida species isolated from blood cultures. Determination of wild-type populations using the EUCAST method. Clin Microbiol Infect. 2021 Oct 4:S1198-743X(21)00559-0. doi: 10.1016/j.cmi.2021.09.030.
9. Serrano-Lobo J, Gómez A, Rodríguez-Sánchez B, Muñoz P, Escribano P, Guinea J; ASPEIN Study Group. Azole-Resistant Aspergillus fumigatus Clinical Isolate Screening in Azole-Containing Agar Plates (EUCAST E.Def 10.1): Low Impact of Plastic Trays Used and Poor Performance in Cryptic Species. Antimicrob Agents Chemother. 2021 Jul 16;65(8):e0048221. doi: 10.1128/AAC.00482-21. Epub 2021 Jul 16.
10. Guinea J. Updated EUCAST Clinical Breakpoints against Aspergillus, Implications for the Clinical Microbiology Laboratory. J Fungi (Basel). 2020 Dec 6;6(4):343
11. Siopi M, Efstathiou I, Theodoropoulos K, Pournaras S, Meletiadis J. Molecular Epidemiology and Antifungal Susceptibility of Trichophyton Isolates in Greece: Emergence of Terbinafine-Resistant Trichophyton mentagrophytes Type VIII Locally and Globally. J Fungi. 2021 May 27;7(6):419. doi: 10.3390/jof7060419.PMID: 34072049

NGC – NATIONAL GENOM CENTER – ARBEJDSGRUPPE FOR KLINISK ANVENDELSE AF HELGENOMSEKVENTERING ved Henrik Westh (suppleant for infektionsmedicin)

Der har ikke været behov for at indkalde suppleant.

NKN NATIONALE KORT NAVNE FOR NPU KODER – SUNDHEDSDATASTYRELSEN ved Marianne Kragh Thomsen

De nationale korte navne (NKN) for NPU-koder udarbejdes med det formål at være klinisk anvendelige navne som supplement til de lange officielle NPU-definitioner og udarbejdes ud fra de vedtagne sproglige og administrative retningslinjer. En udfordring er, at et NKN maks. kan have 35 karakterer.

Formentlig pga. COVID-19 har der ikke gennem de seneste par år været afholdt møder i Sundhedsdatastyrelsen for specialernes NKN-kontaktpersoner.

Der er løbende autoriseret nye mikrobiologiske NKN i henhold til indkomne behov og ønsker.

NORDICAST ved Barbara Holzknecht, Robert Skov, & Ulrik Stenz Justesen

DANRES-M har været repræsenteret af Ulrik Stenz Justesen (kasserer i NordicAST),

Barbara Holzknecht (koordinator af NordicAST brydepunktstabel, overtog i Januar 2022 formandskabet) og Robert Skov (koordinator af NordicAST workshop program). Der blev afholdt tre virtuelle møder og et fysisk møde i 2021. På andet år i træk blev NordicASTs årlige workshop i Göteborg aflyst på baggrund af COVID-19 pandemien. I starten af året blev der afholdt et webinar “NordicAST Online Seminar No.4: What is new in the breakpoint table v11.0 ?” og i September 2021 blev der afholdt en heldags virtuel workshop, begge dele med stor tilslutning. Webinarer blev optaget og kan ses på <http://www.nordicast.org/workshops>.

PROMEDICIN.DK – DSKMS REPRÆSENTANTER:

Jørgen H Engberg & Niels Frimodt-Møller (forfattere)

Jens K. Møller, Lene Nielsen, Lise Kristensen & Jørgen Kurtzhals (referenter)

Antibiotikavejledningen har gennemgået den årlige revision og opdatering. Derudover er de generelle kapitler om antibiotika revideret og opdateret: Oversigt over mikroorganismer, Antibiotika virkemåde og resistens, Principper for behandling med antibiotika, Antibakterielle midler til lokal brug, Antibakterielle midler til inhalation og Antibakterielle midler til systemisk brug.

REFERENCEGRUPPE FOR VACCINATIONSANBEFALINGER OG MALARIAFOREBYGGELSE VED UDLANDSVACCINATIONER – STATENS SERUM INSTITUT ved Jørgen Kurtzhals

Referencegruppen for vaccinationsanbefalinger og malariaforebyggelse ved udlandsvaccinationer har ikke holdt møde i 2021. Efter min mening er der behov for snart at mødes og drøfte flere konkrete problemstillinger. Det er dog forståeligt, at SSI har haft svært ved at finde tid til dette arbejde, også i betragtning af den reducerede rejseaktivitet i de sidste to år. Jeg forventer, at referencegruppen igen træder sammen i 2022

DET VETERINÆRMEDICINSKE RÅDved Henrik Westh, Svend Ellermann-Eriksen

Rådet har lavet indstilling til Veterinærforlig IV.

ARBEJDSGRUPPER, UDVALG OG REPRÆSENTANTER uden årsberetning

* **BIOFILM**
* **MIKROTERM**
* RETSLÆGERÅDET
* STYREGRUPPE FOR SYSTEMFORVALTNING AF FÆLLESREGIONALE IT-LØSNINGER (SYS) OM ETABLERING AF EN LABORATORIEMEDICINSK REFERENCEGRUPPE
* NSCMIDS BESTYRELSE
* EUCAST DEVELOPMENTAL LABORATORIES
* UEMS – EUROPEAN UNION OF MEDICAL SPECIALISTS
* UEMS-MJC – EUROPEAN UNION OF MEDICAL SPECIALISTS, MULTIDISCIPLINARY JOINT COMITTEES INFECTION CONTROL
* EUNETIPS – EUROPEAN NETWORK TO PROMOTE INFECTION PREVENTION FOR PATIENT SAFETY
* DSKM ISO-15189 AKKREDITERINGSUDVALG
* ESCMID ANTIMICROBIAL PRESCRIBING AND STEWARDSHIP COMPETENCIES
* ESCMID EUROPEAN COMMITTEE ON INFECTION CONTROL (EUCIC)
* ESCMID TRAINING ASSOCIATION OF ESCMID (TAE)
* EUCAST GENERAL COMMITTEE ON ANTIMICROBIAL SUSCEPTIBILITY TESTING
* EUCAST AST NETWORK LABORATORIES